

             ඌව වෙල්ලස්ස විශ්වවිද්‍යාලය, බදුල්ල

2026/2027 වර්ෂය සඳහා ශිෂ්‍ය නේවාසිකාගාර සහ රියදුරු නේවාසිකාගාර සඳහා නිවාස කුලියට/ බද්දට ගැනීම
ටෙන්ඩර් අංකය: UWU/GA/NCB/2026/23

1. ලංසු සඳහා ආරාධනය
· ඌව වෙල්ලස්ස විශ්වවිද්‍යාලයේ අවශ්‍යතාවය අනුව 2026/2027 වර්ෂය සඳහා ශිෂ්‍ය නේවාසිකාගාර සහ රියදුරු නේවාසිකාගාර පවත්වාගෙන යාම සඳහා බදුල්ල සහ නුගේගොඩ/කොළඹ ප්‍රදේශවල පිහිටි සුදුසු නිවාස කුලියට/බද්දට ගැනීම සඳහා සුදුසු නිවාස හිමියන්ගෙන් හෝ එම නිවාස නීත්‍යානුකූලව බදු දීමට බලය ඇති ලංසුකරුවන්ගෙන් ලංසු කැඳවනු ලැබේ.
· අදාළ නිවාසවල පිහිටීම, ප්‍රමාණය, කාමර සංඛ්‍යාව, නේවාසික ධාරිතාව, සනීපාරක්ෂක පහසුකම්, ජල හා විදුලි පහසුකම්, ආරක්ෂාව, ගොඩනැගිල්ලේ තත්ත්වය, මාසික කුලිය සහ රජයේ තක්සේරු/කුලී තක්සේරු වටිනාකම ඇතුළු කරුණු සලකා බලා ලංසු ඇගයීම සිදු කරනු ලැබේ.
· විශ්වවිද්‍යාලයට අවශ්‍ය පරිදි එක් ලංසුකරුවෙකුගෙන් එක් නිවසක් හෝ නිවාස කිහිපයක් ලබා ගැනීමට හැකි අතර, එක් එක් නිවස වෙන වෙනම ඇගයීමට ලක් කළ හැකිය.
· ලංසු අයදුම්පත් ගාස්තුව රු 500.00කි.(ආපසු නොගෙවන)

2. ගිවිසුම් කාලය
· සාමාන්‍යයෙන් තෝරාගනු ලබන නිවාස සඳහා ගිවිසුම් කාලය:
· 2026 නොවැම්බර් මස 01 දින සිට 2027 ඔක්තෝබර් මස 31 දින දක්වා වසරක කාලයකි.
· විශ්වවිද්‍යාලයේ අවශ්‍යතාවය පවතින්නේ නම්, අදාළ ප්‍රසම්පාදන ක්‍රමවේද, මූල්‍ය රෙගුලාසි, විශ්වවිද්‍යාලයේ අනුමැතිය සහ දෙපාර්ශවයේ එකඟතාවයට යටත්ව ගිවිසුම දීර්ඝ කිරීම සලකා බැලිය හැකිය.
· ගිවිසුම දීර්ඝ කිරීම ස්වයංක්‍රීය අයිතියක් නොවන අතර, එය විශ්වවිද්‍යාලයේ අවශ්‍යතාවය, ගිවිසුම් කාර්යසාධනය, දේපළේ තත්ත්වය සහ අදාළ නීති හා ප්‍රසම්පාදන ක්‍රමවේද මත තීරණය කරනු ලැබේ.


3. ලංසු ඉදිරිපත් කිරීම
3.1 ලංසු අවසන් වන දිනය සහ වේලාව
· ලංසු 2026 සැප්තැම්බර් මස 23 වන දින පෙ.ව. 10.00ට හෝ ඊට පෙර ඉදිරිපත් කළ යුතුය.
· නියමිත අවසන් වේලාවෙන් පසුව ලැබෙන ලංසු ප්‍රමාද වූ ලංසු ලෙස සලකා අදාළ ප්‍රසම්පාදන ක්‍රමවේද අනුව කටයුතු කරනු ලැබේ.

3.2 ලංසු ඉදිරිපත් කරන ආකාරය
· [bookmark: _GoBack]ලංසු පහත ලිපිනයට ලියාපදිංචි තැපෑලෙන් එවිය හැකිය.z 
· ලේඛකාධිකාරි, ඌව වෙල්ලස්ස විශ්වවිද්‍යාලය, පස්සර පාර, බදුල්ල.
· එසේ නොමැති නම්, ඉහත ලිපිනයේ පිහිටි ලේඛකාධිකාරි කාර්යාලයේ තබා ඇති ලංසු පෙට්ටියට ලංසුව බහා තැබිය හැකිය.
· ලංසුව අඩංගු මුද්‍රා තැබූ ලියුම් කවරයේ ඉහළ වම් කෙළවරේ:
· “ලංසු අංක UWU/GA/NCB/2026/23 – 2026/2027 වර්ෂය සඳහා නිවාස කුලියට/බද්දට ගැනීම” යනුවෙන් පැහැදිලිව සඳහන් කළ යුතුය.
· තැපැල් ප්‍රමාදය, වැරදි ලිපිනයකට යොමු කිරීම හෝ වෙනත් හේතුවක් මත නියමිත වේලාවට ලංසුව නොලැබීම සම්බන්ධයෙන් විශ්වවිද්‍යාලය වගකීම භාර නොගනී.

3.3 ලංසු විවෘත කිරීම
· ලංසු අවසන් වන වේලාවෙන් අනතුරුව විශ්වවිද්‍යාලය විසින් නියම කරනු ලබන ස්ථානයේ ලංසු විවෘත කරනු ලැබේ.
· ලංසුකරුට හෝ ඔහු/ඇය විසින් බලය පවරන ලද නියෝජිතයෙකුට ලංසු විවෘත කිරීමේ අවස්ථාවට සහභාගී විය හැකිය. නියෝජිතයෙකු සහභාගී වන්නේ නම්, ලංසුකරු විසින් නිකුත් කරන ලද බලය පැවරීමේ ලිපියක් ඉදිරිපත් කළ යුතුය.


4. පූර්ව ලංසු රැස්වීම
· මෙම ප්‍රසම්පාදනයට අදාළ පූර්ව ලංසු රැස්වීම:
දිනය: 2026 සැප්තැම්බර් මස 09
වේලාව: පෙ.ව. 10.00
ස්ථානය: CODL දේශන ශාලාව, ඌව වෙල්ලස්ස විශ්වවිද්‍යාලය
· පූර්ව ලංසු රැස්වීමට සහභාගී වීම ලංසු ඉදිරිපත් කිරීම සඳහා අනිවාර්ය නොවන නමුත්, මෙම ලංසු ලේඛනයේ අවශ්‍යතා, නිවාස පරීක්ෂා කිරීම, තාක්ෂණික අවශ්‍යතා සහ අනෙකුත් කොන්දේසි පිළිබඳ පැහැදිලි කිරීම සඳහා සහභාගී වීම නිර්දේශ කරනු ලැබේ.
· පූර්ව ලංසු රැස්වීමේදී සාකච්ඡා වන කරුණු හෝ ලංසු ලේඛනයේ සිදු කරන නිල සංශෝධන, අවශ්‍ය නම්, ලිඛිතව සියලුම ලංසුකරුවන් වෙත දැනුම් දෙනු ලැබේ.


5. ලංසුකරු සඳහා සාමාන්‍ය උපදෙස්
5.1 ලංසුකරු
· ලංසුකරු යනු අදාළ නිවසේ නීත්‍යානුකූල හිමිකරු හෝ එම නිවස විශ්වවිද්‍යාලයට කුලියට/බද්දට දීමට නීත්‍යානුකූල බලය ඇති පුද්ගලයෙකු/ආයතනයක් විය යුතුය.
· ලංසුකරු හිමිකරු නොවන අවස්ථාවකදී, නිවස විශ්වවිද්‍යාලයට බදු දීමට ඇති නීත්‍යානුකූල බලය තහවුරු කරන ලේඛන ඉදිරිපත් කළ යුතුය.

5.2 ලංසුකරුගේ අනන්‍යතාවය
· ලංසුකරුගේ සම්පූර්ණ නම ජාතික හැඳුනුම්පත, වලංගු රියදුරු බලපත්‍රය හෝ විදේශ ගමන් බලපත්‍රයේ සඳහන් පරිදි විය යුතුය.
· අදාළ ලේඛනයේ පැහැදිලි ඡායා පිටපතක් ලංසුව සමඟ ඉදිරිපත් කළ යුතුය.
· ආයතනයක් විසින් ලංසු ඉදිරිපත් කරන්නේ නම්, ආයතනයේ ලියාපදිංචි තොරතුරු සහ බලයලත් අත්සන්කරුගේ තොරතුරු ඉදිරිපත් කළ යුතුය.
· අදාළ ලේඛන සාමදාන විනිසුරුගෙන් / ග්‍රාම සේවකගෙන් / බලය ලත් නිලධාරියෙකුගෙන් සත්‍ය පිටපතක් බවට සහතික කර ලබාදිය යුතුයි.

5.3 ලංසු වලංගු කාලය
· ලංසු අවසන් වන දිනයේ සිට අවම වශයෙන් දින 90ක් ලංසුව වලංගු විය යුතුය.

5.4 ලංසු සංශෝධනය/ඉවත් කර ගැනීම
· ලංසු අවසන් වන වේලාවට පෙර ලංසුව සංශෝධනය කිරීම හෝ ඉවත් කර ගැනීම සිදු කරන්නේ නම්, එය ලිඛිතව විශ්වවිද්‍යාලයට දැනුම් දිය යුතුය.

5.5 ලංසු වියදම්
· ලංසුව සකස් කිරීම, ඉදිරිපත් කිරීම, දේපළ පරීක්ෂා කිරීම සහ අනෙකුත් සියලුම වියදම් ලංසුකරු විසින් දැරිය යුතුය.


6. නිවාස සඳහා අවම තාක්ෂණික හා භෞතික අවශ්‍යතා
· ලංසු ඉදිරිපත් කරන සෑම නිවසක්ම පහත අවශ්‍යතා සපුරාලිය යුතු අතර, අවශ්‍ය විටෙක විශ්වවිද්‍යාලය විසින් පත් කරන පරීක්ෂණ කමිටුවක් මගින් ස්ථානීය පරීක්ෂාවක් සිදු කරනු ලැබේ.

6.1 පිහිටීම
· නිවස විශ්වවිද්‍යාලය විසින් හඳුනාගනු ලබන අදාළ ප්‍රදේශය තුළ පිහිටා තිබිය යුතුය.
· විශ්වවිද්‍යාලයේ සිට නිවසට ඇති දුර ලංසු පෝරමයේ කිලෝමීටර්වලින් සඳහන් කළ යුතු අතර, ගමන් මාර්ගය දැක්වෙන දළ සිතියමක් ඉදිරිපත් කළ යුතුය.
· නාය යෑම් වැනි ස්වාභාවික ආපදා වලින් තොර ප්‍රදේශයක පිහිටා තිබිය යුතුයි.
· විශ්වවිද්‍යාලයේ අවශ්‍යතාවය අනුව පිහිටීම, ගමනාගමන පහසුකම් සහ දුර ලංසු ඇගයීමේදී සලකා බලනු ලැබේ.

6.2 ගොඩනැගිල්ලේ ප්‍රමාණය
· ශිෂ්‍ය නේවාසිකාගාර සඳහා යෝජිත නිවස:
· හැකිතාක් වර්ග අඩි 1,200 හෝ ඊට වැඩි විය යුතුය;
· සිසුන් 15 දෙනෙකුට හෝ ඊට වැඩි පිරිසකට සුදුසු පරිදි භාවිත කළ හැකි ඉඩකඩ තිබීම ප්‍රමුඛතාවයක් වේ;
· ගොඩනැගිල්ලේ සැලැස්ම, කාමරවල දිග හා පළල සහිත සටහනක් ඉදිරිපත් කළ යුතුය.

6.3 නේවාසික ධාරිතාව
· ලංසුකරු විසින් යෝජිත සිසුන් සංඛ්‍යාව සඳහන් කළ යුතු නමුත්, අවසාන නේවාසික ධාරිතාව විශ්වවිද්‍යාලයේ පරීක්ෂණ කමිටුව විසින් ගොඩනැගිල්ලේ ප්‍රමාණය, කාමර සංඛ්‍යාව, සනීපාරක්ෂක පහසුකම්, ආරක්ෂාව සහ අනෙකුත් කරුණු මත තීරණය කරනු ලැබේ.

6.4 කාමර
· සෑම නේවාසික කාමරයකටම ප්‍රමාණවත් ස්වභාවික වාතාශ්‍රය/ ප්‍රමාණවත් ස්වභාවික ආලෝකය/ ආරක්ෂිත දොර/ජනෙල්/ සුදුසු ආලෝක පහසුකම්/ අවශ්‍ය විදුලි සම්බන්ධතා තිබිය යුතුය.

6.5 වැසිකිළි හා නාන කාමර
· නේවාසික ධාරිතාවට සරිලන ප්‍රමාණවත් වැසිකිළි හා නාන කාමර පහසුකම් තිබිය යුතුය.
· සියලුම වැසිකිළි හා නාන කාමර පිරිසිදු, සෞඛ්‍යාරක්ෂිත සහ භාවිතයට සුදුසු තත්ත්වයේ තිබිය යුතුය.
· ශිෂ්‍යන්ගේ රෙදි/ඇදුම් වෙලා ගැනීම සදහා සුදුසු පහසුකම් සලසා දිය යුතුයි.

6.6 ජල සැපයුම
· ජාතික ජල සම්පාදන හා ජලාපවහන මණ්ඩලය මගින් සපයනු ලබන නල ජලය තිබීම ප්‍රමුඛතාවයකි.
· විකල්ප ජල මූලාශ්‍රයක් භාවිතා කරන්නේ නම් එහි විස්තර මහජන සෞඛ්‍ය පරීක්ශකවරයාගේ අනුමැතිය ලබා ගත යුතුයි. 
· නේවාසික ධාරිතාව අනුව ප්‍රමාණවත් ජල සංචිත පහසුකම් තිබිය යුතුය.
· අවම ජල අවශ්‍යතාවය ගණනය කිරීමේදී පුද්ගලයෙකු සඳහා දිනකට ලීටර් 150ක මූලික අවශ්‍යතාවය සලකා බැලිය හැකිය.
උදාහරණයක් ලෙස, සිසුන් 15 දෙනෙකු සඳහා දින 3කට ප්‍රමාණවත් ජල සංචිතයක් අවශ්‍ය නම්:
150 × 15 × 3 = ලීටර් 6,750 විය යුතුය.
· අදාළ ජල සැපයුමේ ස්වභාවය අනුව අවශ්‍ය ජල ටැංකි ධාරිතාව විශ්වවිද්‍යාල පරීක්ෂණ කමිටුව විසින් තීරණය කළ හැකිය.
· විශ්ව විද්‍යාලයේ බවුසර් මගින් ජලය සැපයුවොත් සියළුම වියදම් මාසික කුලියෙන් අඩු කරනු ලැබේ.

6.7 විදුලි සැපයුම
· නිවසේ විදුලි පද්ධතිය ආරක්ෂිත හා භාවිතයට සුදුසු තත්ත්වයේ තිබිය යුතුය.
· ශිෂ්‍ය ධාරිතාවයට ප්‍රමාණවත් පේනු / ස්විච් / විදුලි බල්බ සපයා තිබිය යුතුයි.
· විදුලි පද්ධතියේ:
ආරක්ෂිත විදුලි රැහැන්, නිසි Earthing, Circuit Breakers, ප්‍රමාණවත් විදුලි සම්බන්ධතා, ක්‍රියාකාරී විදුලි මීටරයක් තිබිය යුතුය.

6.8 මාර්ග ප්‍රවේශය
· නිවසට සියලු කාලගුණික තත්ත්වයන් යටතේ ප්‍රවේශ විය හැකි සුදුසු මාර්ගයක් තිබිය යුතුය.
· විශ්වවිද්‍යාලය විසින් නඩත්තු කටයුතු හෝ හදිසි අවශ්‍යතා සඳහා ගොඩනැගිල්ලට සහ ගෙවත්තට ප්‍රවේශ වීමට හැකි විය යුතුය.
· සුනඛයන් / පුසන්ගෙන් තොර පරිසරයක් ලබා දීම  ලන්සුකරුගේ වගකීමකි.

6.9 ආරක්ෂිත වැට/තාප්ප
· නිවසේ ගෙවත්ත හෝ පරිශ්‍රය ආරක්ෂිත වැටකින් හෝ තාප්පයකින් වෙන් කර තිබීම ප්‍රමුඛතාවයක් වන අතර, ශිෂ්‍ය නේවාසිකාගාර සඳහා මෙය විශේෂයෙන් සලකා බලනු ලැබේ.



6.10 ගිනි ආරක්ෂාව
· නිවසේ ආරක්ෂිත පිටවීමේ මාර්ග, බාධාවකින් තොරව භාවිත කළ හැකි දොර/පිටවීම්, ආරක්ෂිත විදුලි පද්ධතිය, සුදුසු ගිනි නිවීමේ උපකරණ, හදිසි අවස්ථාවක ප්‍රවේශ විය හැකි මාර්ග තිබිය යුතුය.
· විශ්වවිද්‍යාලයේ ආරක්ෂක නිලධාරීන්/පරීක්ෂණ කමිටුව විසින් අවශ්‍ය යැයි තීරණය කරන ගිනි ආරක්ෂණ උපකරණ සපයා ගැනීම සඳහා නිවාස හිමියා සමඟ අවශ්‍ය කටයුතු සිදු කළ යුතුය.

6.11 ගොඩනැගිල්ලේ ව්‍යුහාත්මක තත්ත්වය
· නිවස පදිංචිය සඳහා ආරක්ෂිත හා සුදුසු තත්ත්වයේ තිබිය යුතු අතර, බරපතළ ව්‍යුහාත්මක දෝෂ, කාන්දුවීම්, බිත්ති/වහල හානි හෝ අනතුරුදායක තත්ත්වයන් නොතිබිය යුතුය.

6.12 CCTV
· ශිෂ්‍ය නේවාසිකාගාර සඳහා ප්‍රධාන ඇතුල්වීම ආවරණය වන පරිදි CCTV පහසුකම ලබා දීම ප්‍රමුඛතාවයක් වන අතර, විශ්වවිද්‍යාලය විසින් අනිවාර්ය අවශ්‍යතාවයක් ලෙස දක්වන අවස්ථාවලදී එය සපයා තිබිය යුතුය.
· පෞද්ගලිකත්වයට අදාළ ස්ථානවල CCTV කැමරා ස්ථාපනය නොකළ යුතුය.

6.13 අන්තර්ජාල/Wi-Fi පහසුකම
· ශිෂ්‍ය නේවාසිකාගාර සඳහා අන්තර්ජාල පහසුකම සපයා තිබීම ප්‍රමුඛතාවයක් වන අතර, අනිවාර්ය අවශ්‍යතාවයක් ලෙස දක්වන අවස්ථාවකදී ක්‍රියාකාරී Fiber internet connection එකක්, සුදුසු Wi-Fi router එකක්, නේවාසික කාමරවලට ප්‍රමාණවත් ආවරණයක් (coverage) තිබිය යුතුය.
· මාසික අන්තර්ජාල ගාස්තු ගෙවීමේ වගකීම විශ්ව විද්‍යාලය සතු වේ.


7. ජල, විදුලි හා අනෙකුත් ගාස්තු
7.1 ගිවිසුම් කාලය තුළ නිවසේ භාවිතයට අදාළ සැබෑ ජල හා විදුලි පරිභෝජන ගාස්තු විශ්වවිද්‍යාලය විසින් ගෙවනු ලැබේ.

7.2 නිවස භාරගන්නා අවස්ථාවේ පවතින සියලුම ජල, විදුලි සහ අනෙකුත් පෙර ගෙවීම් හිඟයන් නිවාස හිමියා විසින් නිරවුල් කර තිබිය යුතුය.

7.3 නිවස භාරගන්නා අවස්ථාවේ ජල හා විදුලි මීටර් කියවීම් ලේඛනගත කරනු ලැබේ.

7.4 විශ්වවිද්‍යාලය විසින් ගෙවනු ලබන ජල හා විදුලි ගාස්තු හැර, දේපළ හිමිකමට සම්බන්ධ බදු, තක්සේරු ගාස්තු, දේපළ බදු, ගොඩනැගිලි අදාළ ගාස්තු සහ නිවාස හිමියාගේ වගකීම වන අනෙකුත් ගාස්තු නිවාස හිමියා විසින් දැරිය යුතුය.

7.5 නිවාස හිමියාගේ ප්‍රමාදය හෝ නොගෙවීම හේතුවෙන් ඇති වන දඩ, නැවත සම්බන්ධතා ගාස්තු හෝ වෙනත් අමතර ගාස්තු විශ්වවිද්‍යාලය විසින් ගෙවනු නොලැබේ.


8. නඩත්තු හා අලුත්වැඩියා
8.1 නිවස භාරදෙන අවස්ථාවේදී එය පදිංචිය සඳහා සුදුසු, පිරිසිදු සහ ආරක්ෂිත තත්ත්වයේ තිබිය යුතුය.

8.2 පහත සඳහන් ව්‍යුහාත්මක හා ස්ථාවර අලුත්වැඩියා කටයුතු නිවාස හිමියාගේ වගකීම වේ:
වහල; බිත්ති; ස්ථාවර දොර හා ජනෙල්; ප්‍රධාන ජල නල පද්ධතිය; ස්ථාවර විදුලි රැහැන්; ජල ටැංකි; ස්ථාවර සනීපාරක්ෂක පද්ධති; ගොඩනැගිල්ලේ ව්‍යුහාත්මක කොටස්.

8.3 ශිෂ්‍යයින්ගේ/නේවාසිකයින්ගේ නොසැලකිල්ල හෝ අයුතු භාවිතය හේතුවෙන් සිදුවන හානි සඳහා වගකීම අදාළ ගිවිසුම් කොන්දේසි අනුව තීරණය කරනු ලැබේ.

8.4 හදිසි අලුත්වැඩියා අවශ්‍යතාවයක් ඇති වූ විට නිවාස හිමියා දැනුම්දීම ලැබුණු පසු හැකි ඉක්මනින්, සහ සාමාන්‍යයෙන් පැය 24ක් ඇතුළත, අවශ්‍ය ක්‍රියාමාර්ග ගත යුතුය.

8.5 නිවාස හිමියා විසින් සිදු කළ යුතු අලුත්වැඩියාවක් විශ්වවිද්‍යාලය විසින් සිදු කිරීමට සිදුවන්නේ නම්, අදාළ වියදම සාධාරණ ලේඛනගත සාක්ෂි මත ගෙවිය යුතු කුලී මුදලින් අඩු කිරීමට විශ්වවිද්‍යාලයට හැකිය.


9. ගලි/මළ අපවහන හා අපද්‍රව්‍ය පද්ධතිය
· ගිවිසුම්ගත නිවසක ගලි/සෙප්ටික් ටැංකි/මළ අපවහන පද්ධතිය පිරිසිදු කිරීම හෝ හිස් කිරීම අවශ්‍ය වූ විට, විශ්වවිද්‍යාලය විසින් නිවාස හිමියා වෙත දැනුම් දෙනු ලැබේ.
· නිවාස හිමියා විසින් එම කටයුත්ත පැය 24ක් ඇතුළත සිදු කිරීමට අවශ්‍ය කටයුතු කළ යුතු අතර, එයට අදාළ සියලුම වියදම් නිවාස හිමියා විසින් දැරිය යුතුය.
· විශ්ව විද්‍යාලය මෙය සිදු කළහොත් සියළු වියදම් මාසික කුලියෙන් අඩු කරනු ලැබේ.


10. කුලී ගෙවීම්
· මාසික කුලිය ඊළඟ මාසයේ 15 වන දිනට පෙර, අදාළ විශ්වවිද්‍යාල මූල්‍ය හා ගිණුම් ක්‍රමවේදයන්ට අනුව ගෙවීමට කටයුතු කරනු ලැබේ.
· ගෙවීම් සිදු කිරීම සඳහා ලංසුකරු විසින් නිවැරදි බැංකු ගිණුම් තොරතුරු සහ සක්‍රීය බැංකු ගිණුම් පොතේ පැහැදිලි පිටපතක් ඉදිරිපත් කළ යුතුය.


11. බදු හා රජයේ අඩුකිරීම්
· ලංසුකරු විසින් ඉදිරිපත් කරන ලද මාසික කුලී මුදලට අදාළව රජය විසින් නීත්‍යානුකූලව පනවා ඇති බදු, රඳවාගැනීම් සහ අනෙකුත් අදාළ අඩුකිරීම්, එම අවස්ථාවේ බලපැවැත්වෙන නීති, මූල්‍ය රෙගුලාසි සහ විශ්වවිද්‍යාලයේ ගිණුම් ක්‍රමවේදයන්ට අනුව සිදු කරනු ලැබේ.
· ලංසුකරු විසින් අදාළ බදු තත්ත්වය සහ බදු ලියාපදිංචි අංකය, තිබේ නම්, ඉදිරිපත් කළ යුතුය.


12. රජයේ තක්සේරු/කුලී තක්සේරු වාර්තාව
· කුලියට ලබා දීමට යෝජිත නිවස සඳහා, ලංසු අවසන් වන දිනයට පෙර අවසන් මාස හය ඇතුළත නිකුත් කරන ලද අදාළ නිල ආයතනයකින් ලබාගත් මාසික කුලී වටිනාකම දැක්වෙන තක්සේරු වාර්තාවක් ඉදිරිපත් කළ යුතුය.
· ලංසු ඇගයීමේදී:
	1. ලංසුකරු විසින් ඉදිරිපත් කරන ලද මාසික කුලිය;
	2. නේවාසික ධාරිතාව;

	3. නිල තක්සේරු වටිනාකම;
	4. පහසුකම්;

	5. දේපළේ තත්ත්වය;
	6. පිහිටීම;

	7. විශ්වවිද්‍යාලයට ලැබෙන සමස්ත වටිනාකම
	


සලකා බලනු ලැබේ.


13. ලංසු ඇගයීම
· ලංසු ඇගයීම අදාළ ප්‍රසම්පාදන ක්‍රමවේදයට අනුව සිදු කරනු ලබන අතර, පහත කරුණු සලකා බලනු ලැබේ.
13.1 මූලික අනුකූලතාව
· ලංසුව නියමිත වේලාවට ඉදිරිපත් කර තිබීම;
· ලංසු පෝරමය සම්පූර්ණ කර තිබීම;
· අවශ්‍ය අත්සන් තිබීම;
· අවශ්‍ය ලේඛන අමුණා තිබීම;
· ලංසුකරුගේ අනන්‍යතාවය තහවුරු වීම;
· දේපළ හිමිකම/නීත්‍යානුකූල බලය තහවුරු වීම.
13.2 තාක්ෂණික ඇගයීම
	· ස්ථානය;
	· මාර්ග ප්‍රවේශය;

	· විශ්වවිද්‍යාලයේ සිට දුර;
	· ආරක්ෂාව;

	· ගොඩනැගිල්ලේ ප්‍රමාණය;
	· ගිනි ආරක්ෂාව;

	· කාමර සංඛ්‍යාව;
	· ස්වභාවික ආලෝකය හා වාතාශ්‍රය;

	· නේවාසික ධාරිතාව;
	· ගොඩනැගිල්ලේ තත්ත්වය;

	· වැසිකිළි හා නාන කාමර;
	· CCTV;

	· ජල සැපයුම;
	· Wi-Fi;

	· ජල සංචිත ධාරිතාව;
	· ගෘහ භාණ්ඩ;

	· විදුලි පහසුකම්;
	· නඩත්තු පහසුකම්.



13.3 මූල්‍ය ඇගයීම
· තාක්ෂණික වශයෙන් සුදුසු සහ ලේඛනමය වශයෙන් අනුකූල ලංසු අතරින්:
	· මාසික කුලිය;
	· ගොඩනැගිල්ලේ පහසුකම්;

	· නිල තක්සේරු වටිනාකම;
	· නේවාසික ධාරිතාව;

	· බදු;
	· විශ්වවිද්‍යාලයට ලැබෙන සමස්ත වටිනාකම

	· අදාළ අමතර වියදම්;
	


සලකා බලා වඩාත් වාසිදායක ලංසුව තීරණය කරනු ලැබේ.


14. වැඩි ධාරිතාව සහ විශාල නිවාස සඳහා ප්‍රමුඛතාවය
· විශ්වවිද්‍යාලයේ නේවාසික අවශ්‍යතාවය සලකා බලා පහත ලක්ෂණ සහිත නිවාස සඳහා ප්‍රමුඛතාවයක් ලබා දිය හැකිය:
· වර්ග අඩි 1,200 හෝ ඊට වැඩි භාවිත කළ හැකි ප්‍රදේශයක්;
· සිසුන් 15 දෙනෙකුට හෝ ඊට වැඩි පිරිසකට සුදුසු නේවාසික ධාරිතාවක්;
· ප්‍රමාණවත් වැසිකිළි හා නාන කාමර;
· ප්‍රමාණවත් ජල සංචිත;
· හොඳ මාර්ග ප්‍රවේශය;
· ආරක්ෂිත පරිශ්‍රයක්;
· හොඳ වාතාශ්‍රය සහ ස්වභාවික ආලෝකය.
· මෙම ප්‍රමුඛතාවය පමණක් මත ලංසුවක් තෝරා ගැනීමක් සිදු නොකරන අතර, සමස්ත තාක්ෂණික හා මූල්‍ය ඇගයීමේ ප්‍රතිඵල සලකා බලනු ලැබේ.


15. නිවස ස්ථානීය පරීක්ෂාව
· ලංසු ඇගයීමේදී අවශ්‍ය යැයි සලකනු ලබන නිවාස විශ්වවිද්‍යාලය විසින් පත් කරන ලද පරීක්ෂණ කමිටුවක් මගින් ස්ථානීයව පරීක්ෂා කරනු ලැබේ.
· ලංසුකරු විසින් එම පරීක්ෂාව සඳහා සාධාරණ පහසුකම් සැලසිය යුතුය.
· පරීක්ෂණයේදී පහත සඳහන් දේ පරීක්ෂා කරනු ලැබේ.
	· ගොඩනැගිල්ලේ සැබෑ ප්‍රමාණය;
	· මාර්ගය;

	· කාමර සංඛ්‍යාව;
	· ආරක්ෂාව;

	· නේවාසික ධාරිතාව;
	· ගිනි ආරක්ෂාව;

	· ජල හා විදුලි පහසුකම්;
	· ගෘහ භාණ්ඩ;

	· ජල ටැංකි;
	· CCTV/Wi-Fi;

	· වැසිකිළි;
	· ගොඩනැගිල්ලේ තත්ත්වය


· පරීක්ෂණ කමිටුවේ නිර්දේශය “සුදුසු”, “කොන්දේසි සහිතව සුදුසු” හෝ “නුසුදුසු” ලෙස විය හැකිය.





16. දේපළ හිමිකම හා නීත්‍යානුකූල ලේඛන
· ලංසුකරු විසින් පහත ලේඛන අදාළ පරිදි ඉදිරිපත් කළ යුතුය:
1. ඔප්පුව/හිමිකම් ලේඛනයේ පිටපත;
2. අවශ්‍ය නම් බලපත්‍රයේ පිටපත;
3. ලංසුකරුගේ ජාතික හැඳුනුම්පත් පිටපත;
4. ලංසුකරු හිමිකරු නොවේ නම් නීත්‍යානුකූල බලය පෙන්වන ලේඛනය;
5. සම-හිමිකරුවන් සිටී නම් ඔවුන්ගේ එකඟතාව;
6. ආයතනයක් නම් ලියාපදිංචි සහ බලයලත් අත්සන්කරුගේ ලේඛන;
7. අවශ්‍ය වෙනත් නීත්‍යානුකූල ලේඛන.
· දේපළ සම්බන්ධයෙන් නීතිමය ආරවුලක්, හිමිකම් ගැටලුවක් හෝ විශ්වවිද්‍යාලයට බදු දීමට නීත්‍යානුකූල බාධාවක් පවතින්නේ නම්, එය ලංසුකරු විසින් අනාවරණය කළ යුතුය.


17. ගිවිසුම්ගත නිවස භාවිතය
· ගිවිසුම්ගත නිවස විශ්වවිද්‍යාලය විසින් අදාළ ශිෂ්‍ය නේවාසිකාගාරයක් හෝ රියදුරු නේවාසිකාගාරයක් ලෙස භාවිත කරනු ලැබේ.
· නිවස වෙනත් පුද්ගලයෙකුට/ආයතනයකට උපබද්දට දීම, පවරා දීම හෝ ගිවිසුම්ගත අයිතිය වෙනස් කිරීම නිවාස හිමියා විසින් විශ්වවිද්‍යාලයේ පූර්ව ලිඛිත අනුමැතියකින් තොරව සිදු නොකළ යුතුය.


18. විශ්වවිද්‍යාලයේ පරීක්ෂණ හා ප්‍රවේශ අයිතිය
· විශ්වවිද්‍යාලය විසින් බලය පවරන ලද නිලධාරීන්ට සාධාරණ පූර්ව දැනුම්දීමක් සහිතව නිවස පරීක්ෂා කිරීමට අවසර තිබිය යුතුය.
· හදිසි අවස්ථාවකදී හෝ ආරක්ෂාව, ජලය, විදුලිය, ගිනි ආරක්ෂාව හෝ ගොඩනැගිල්ලේ තත්ත්වය සම්බන්ධ හදිසි අවශ්‍යතාවයක් ඇති විට, අවශ්‍ය පරිදි පරිශ්‍රයට ප්‍රවේශ විය හැකිය.
· ශිෂ්‍ය නේවාසිකයින්ගේ පෞද්ගලිකත්වයට ගරු කරමින් පරීක්ෂණ කටයුතු සිදු කළ යුතුය.


19. නිවස භාරදීම
· ගිවිසුම ක්‍රියාත්මක කිරීමට පෙර නිවස විශ්වවිද්‍යාලයට භාරදීමේදී පහත සඳහන් දේ ලේඛනගත කරනු ලැබේ.
	· දේපළේ තත්ත්වය;
	· ස්ථාවර උපකරණ;

	· ජල මීටර් කියවීම;
	· පවතින අඩුපාඩු;

	· විදුලි මීටර් කියවීම;
	· ජල ටැංකි;

	· යතුරු සංඛ්‍යාව;
	· සනීපාරක්ෂක පහසුකම්

	· ගෘහ භාණ්ඩ;
	


· අවශ්‍ය නම් ඡායාරූපද ලබාගෙන භාරදීමේ වාර්තාවට අමුණනු ලැබේ.


20. ගිවිසුම අවසන් කිරීම
· ගිවිසුම් කාලය තුළ විශ්වවිද්‍යාලයට නිවස තවදුරටත් අවශ්‍ය නොවන අවස්ථාවකදී, ගිවිසුමේ සඳහන් කොන්දේසිවලට යටත්ව, ලිඛිත දැනුම්දීමක් ලබාදී ගිවිසුම අවසන් කිරීමට හැකිය.
· නිවාස හිමියා විසින් ගිවිසුම අවසන් කිරීමට අපේක්ෂා කරන්නේ නම්, අවම වශයෙන් මාස තුනකට පෙර ලිඛිත දැනුම්දීමක් විශ්වවිද්‍යාලයට ලබා දිය යුතුය.
· එහෙත්, දේපළේ අයිතිය, ආරක්ෂාව, නීත්‍යානුකූලභාවය හෝ ගිවිසුම් කොන්දේසි සම්බන්ධ බරපතළ ගැටලුවක් පවතින අවස්ථාවකදී විශ්වවිද්‍යාලයට ගිවිසුම වහාම අවසන් කිරීමට අවශ්‍ය ක්‍රියාමාර්ග ගැනීමට හැකිය.




21. ගිවිසුම් දීර්ඝ කිරීම
· ගිවිසුම් කාලය අවසන් වන අවස්ථාවේදී විශ්වවිද්‍යාලයට නිවස තවදුරටත් අවශ්‍ය නම්, අදාළ නීති, ප්‍රසම්පාදන ක්‍රමවේද, මූල්‍ය රෙගුලාසි සහ විශ්වවිද්‍යාල අනුමැතියට යටත්ව ගිවිසුම දීර්ඝ කිරීම සලකා බැලිය හැකිය.


22. ලංසු පිළිගැනීම හා ප්‍රතික්ෂේප කිරීම
· විශ්වවිද්‍යාලය විසින් අදාළ ප්‍රසම්පාදන ක්‍රමවේදයට අනුව ලංසු ඇගයීමෙන් පසු ලංසුවක් හෝ ලංසු කිහිපයක් පිළිගැනීමට හැකිය.
· අඩුම කුලී මුදල ඉදිරිපත් කළ ලංසුව පමණක් පිළිගැනීමට විශ්වවිද්‍යාලය බැඳී නොසිටින අතර, තාක්ෂණික සුදුසුකම, දේපළේ තත්ත්වය, රජයේ තක්සේරු වටිනාකම, නේවාසික ධාරිතාව සහ සමස්ත වටිනාකම සලකා බලනු ලැබේ.
· අදාළ ප්‍රසම්පාදන මාර්ගෝපදේශ හා විශ්වවිද්‍යාලයේ බලයලත් ප්‍රසම්පාදන අධිකාරිය විසින් අනුමත කරන ලද ක්‍රමවේදයට අනුව ලංසු ප්‍රතික්ෂේප කිරීම, සියලුම ලංසු අවලංගු කිරීම හෝ ප්‍රසම්පාදනය අවලංගු කිරීම සිදු කළ හැකිය.


23. ගැටුම්කාරී තත්ත්වය හා අඛණ්ඩතාව
· ලංසුකරු විසින් විශ්වවිද්‍යාලයේ නිලධාරීන් සමඟ පවතින අදාළ ව්‍යාපාරික, පවුල් හෝ වෙනත් සම්බන්ධතා තිබේ නම් ඒවා ලංසුව සමඟ අනාවරණය කළ යුතුය.
· ප්‍රසම්පාදන ක්‍රමවේදයට පටහැනි ගැටුම්කාරී තත්ත්වයක් පවතින බව තහවුරු වුවහොත්, අදාළ නීති හා ප්‍රසම්පාදන නියමයන් අනුව කටයුතු කරනු ලැබේ.


24. ලංසුකරු විසින් ඉදිරිපත් කළ යුතු ලේඛන
· ලංසුව සමඟ පහත ලේඛන අමුණා තිබිය යුතුය:
1. ලංසුකරුගේ NIC/වලංගු අනන්‍යතා ලේඛනය
2. නිවසේ හිමිකම් ඔප්පුව/අදාළ හිමිකම් ලේඛනය
3. නීත්‍යානුකූල බලය පිළිබඳ ලේඛනය – අවශ්‍ය නම්
4. මෑත කාලීන මාසික කුලී තක්සේරු වාර්තාව
5. බැංකු ගිණුම් පොතේ පැහැදිලි පිටපත
6. නිවසට ළඟාවන මාර්ගය දැක්වෙන සිතියම
7. නිවසේ සැලැස්ම/කාමරවල දිග හා පළල
8. මෑත ජල බිල්පත
9. මෑත විදුලි බිල්පත
10. ගෘහ භාණ්ඩ ලැයිස්තුව
11. වෙනත් අදාළ ලේඛන

 25. ලංසු පෝරමය
ඌව වෙල්ලස්ස විශ්වවිද්‍යාලයට නිවාස කුලියට/බද්දට දීම සඳහා ලංසු පෝරමය
ටෙන්ඩර් අංකය: UWU/GA/NCB/2026/23

ඌව වෙල්ලස්ස විශ්වවිද්‍යාලයට නිවාස කුලියට/ බද්දට දීමේ අයදුම් පත්‍රය
UWU/GA/NCB/2026/23
				
	1
	ලංසුකරුගේ විස්තර

	a. 
	ඉල්ලුම්කරුගේ සම්පූර්ණ නම:
	

	b. 
	ජාතික හැදුනුම්පත් අංකය  
	

	c. 
	ස්ථීර ලිපිනය
	

	d. 
	ලිපි ලැබෙන ලිපිනය: (ඉහත ලිපිනයෙන් වෙනස් වේ නම් පමණි)    
	

	e. 
	ජංගම දුරකථන අංක      
	

	f. 
	ස්ථාවර දුරකථන අංක        
	

	g. 
	විද්‍යුත් තැපැල් ලිපිනය: 
	

	h. 
	ලංසුකරුගේ තත්ත්වය:
(✓) ලකුණ යොදන්න.
	[  ] නිවසේ හිමිකරු 
[  ] නීත්‍යානුකූල බලයලත් නියෝජිත 
[  ] ආයතනයක් 





	2
	කුලියට බද්දට දීමට අපේක්ෂිත නිවසේ පොදු විස්තර 

	a. 
	නිවසේ අයිතිකරුගේ සම්පූර්ණ නම:
	

	b. 
	නිවසේ සම්පූර්ණ ලිපිනය:
	

	c. 
	ප්‍රදේශය: 
	

	d. 
	නිවසේ වර්ගය: 
(✓) ලකුණ යොදන්න.
	[  ] සම්පූර්ණ නිවස
[  ] ගොඩනැගිල්ලේ මහලක්
[  ] වෙනත්: ______________________

	e. 
	නිවසේ මුළු ප්‍රමාණය (වර්ග අඩි):sq.ft.
	

	f. 
	කාමර සංඛ්‍යාව:
	

	g. 
	යෝජිත නේවාසික ධාරිතාව:
සිසුන්/පුද්ගලයින්
	

	h. 
	වැසිකිළි සංඛ්‍යාව:
	

	i. 
	නාන කාමර සංඛ්‍යාව:
	

	j. 
	ජල ටැංකි ධාරිතාව: ලීටර්
	

	k. 
	ජල සැපයුමේ ස්වභාවය:
(✓) ලකුණ යොදන්න.
	[  ] ජාතික ජල සම්පාදන හා ජලාපවහන මණ්ඩලය
[  ] ළිඳ
[  ] වෙනත්: ________________________

	l. 
	විශ්වවිද්‍යාලයේ සිට දුර: km
	

	m. 
	විදුලි මීටර් අංක: (ආසන්න බිල්පත් වල පැහැදිලි පිටපත් අමුණන්න)
	

	n. 
	ජල මීටර්/ගිණුම් අංක: (ආසන්න බිල්පත් වල පැහැදිලි පිටපත් අමුණන්න)
	

	o. 
	CCTV:
(✓) ලකුණ යොදන්න.
	[  ] ඇත
[  ] නැත

	p. 
	Fiber Broadband Internet Connection: (✓) ලකුණ යොදන්න.
	[  ] ඇත
[  ] නැත

	q. 
	වාහන ප්‍රවේශ පහසුකම්:
(✓) ලකුණ යොදන්න.
	[  ] ඇත
[  ] නැත

	r. 
	ආරක්ෂිත වැට/තාප්ප:
(✓) ලකුණ යොදන්න.
	[  ] ඇත
[  ] නැත





	3
	නිවාස හිමියාගේ බැංකු ගිණුම් විස්තර

	a. 
	ගිණුම් හිමියාගේ නම: 
	

	b. 
	බැංකුව: 
	

	c. 
	ශාඛාව: 
	

	d. 
	ගිණුම් අංකය: 
	

	e. 



f.
	බැංකු ගිණුම් පොතේ පිටපත අමුණා ඇත: (✓) ලකුණ යොදන්න.


TIN අංකය සහ එය තහවුරු කළ හැකි ලේඛන
	[  ] ඔව්
[  ] නැත


	4
	ගෘහ භාණ්ඩ හා උපකරණ වල විස්තර
	

	
	ගෘහ භාණ්ඩය/උපකරණය
	සංඛ්‍යාව

	a. 
	ඇඳ
	

	b. 
	මෙට්ට
	

	c. 
	පුටු
	

	d. 
	මේස
	

	e. 
	කබඩ්
	

	f. 
	ටවල් රැක්
	

	g. 
	වෙනත්
	




30. ලේඛන අමුණා ඇති බව තහවුරු කිරීම
පහත සෑම ලේඛනයක්ම ලංසුව සමඟ අමුණා ඇත්නම් (✓) ලකුණ යොදන්න.
	අංකය
	ලේඛනය
	✓

	1
	අනන්‍යතා ලේඛනය
	

	2
	හිමිකම් ඔප්පුව/හිමිකම් ලේඛනය
	

	3
	නීත්‍යානුකූල බලය පිළිබඳ ලේඛනය
	

	4
	රජයේ/නිල කුලී තක්සේරු වාර්තාව

	බැංකු ගිණුම් පොතේ පිටපත
	

	6
	මාර්ග සිතියම

	නිවාස සැලැස්ම

	ජල බිල්පත
	

	9
	විදුලි බිල්පත
	

	10
	ගෘහ භාණ්ඩ ලැයිස්තුව
	

	11
	වෙනත් අදාළ ලේඛන

	මිල ප්‍රමාන පත්‍රිකාව
(ලංසුකරු විසින් සම්පූර්ණ කළ යුතුය)

	

	2026/ 2027 වර්ෂය වෙනුවෙන් ශිෂ්‍ය නේවාසිකාගාර/ රියදුරු නේවාසිකාගාර සඳහා  නිවාස  කුලියට/ බද්දට සැපයීම. බදුල්ල/ කොළඹ

	UWU/GA/NCB/2026/23

	ශ්‍රී ලංකා ඌව වෙල්ලස්ස විශ්වවිද්‍යාලය, පස්සර පාර, බදුල්ල.

	

	ලංසුකරුගේ නම: …………………………………………………………………………………………………………………………………………………………………

	ලිපිනය : …………………………………………………………………………………………………………………………………………………………………………..

	4
	5
	6
	7

	අංකය
	විස්තරය
(නිවසේ හිමිකරුගේ නම සහ ලිපිනය)
	ධාරිතාව
	ඒක පුද්ගල පිරිවැය
	මාසික කුලිය 3 x 4 (රු.)
	අනෙකුත් ගාස්තු 
(රු.) (ඇත්නම්)
	VAT බදු (රු.)
(ඇත්නම්)
	බදු ඇතුළුව මුළු මාසික කුලිය (5+6+7) (රු.)

	
	
	
	
	 
	 
	
	 

	
	
	
	
	
	
	
	

	 
	
	
	
	 
	 
	 
	 



· මම/අපි මෙම ලංසු ලේඛනයේ සඳහන් සියලුම උපදෙස්, කොන්දේසි සහ අවශ්‍යතා කියවා අවබෝධ කරගෙන ඇති බවත්, ඒවාට අනුකූලව මෙම ලංසුව ඉදිරිපත් කරන බවත් ප්‍රකාශ කරමි/කරමු.
· මෙහි ඉදිරිපත් කර ඇති තොරතුරු සත්‍ය හා නිවැරදි බවත්, දේපළ සම්බන්ධ හිමිකම් සහ නීත්‍යානුකූල බලය පිළිබඳ තොරතුරු නිවැරදි බවත් තහවුරු කරමි/කරමු.
· විශ්වවිද්‍යාලයට අදාළ තොරතුරු සහ ලේඛන ස්වාධීනව තහවුරු කිරීමට අවශ්‍ය නම් ඒ සඳහා සහය ලබා දීමට එකඟ වෙමි/වෙමු.
· විශ්වවිද්‍යාලයේ ප්‍රසම්පාදන අධිකාරිය විසින් ගනු ලබන තීරණය අදාළ ප්‍රසම්පාදන ක්‍රමවේදයට යටත්ව පිළිගනිමි/පිළිගනිමු.

	ව්‍යාපාර ලියාපදිංචි සහතිකය: (ඇත්නම්)

